मुख्यमंत्री जल स्वावलंबन अभियान के तहत ग्रामीणों ने किया श्रमदान
मुख्यमंत्रीजल स्वावलंबन अभियान के द्बितीय चरण के तहत मंगलवार को कुड़की ग्राम पंचायत के बख्तावरपुरा ग्राम स्थित नाडी एवं ओवरफ्लो निर्माण कार्य पर जैतारण प्रधान रसालकंवर आकोदिया एवं सरपंच नीलूदेवी के सानिध्य में जन सहयोग के साथ ग्रामीणों द्वारा नाडी खुदाई में श्रमदान कार्य किया गया। इस मौके प्रधान आकोदिया ने कहा कि जल ही जीवन है।
उन्होंने जल सरंक्षण जल संचय करने का आह्वान किया। मंगलवार को जनप्रतिनिधियों, कर्मचारियों सहित ग्रामीणों द्वारा मानव श्रृंखला बनाकर सहभागिता के साथ बख्तावरपुरा ग्राम स्थित नाडी पर खुदाई कार्य एवं ओवरफ्लो निर्माण कार्य पर श्रमदान किया गया। इस मौके तहसीलदार नरेश सोनी, वाटरशेड एईएन राजेश गुप्ता, पंचायत समिति एईएन संजय हंस, पीएचडी एईएन मोहनलाल टाक, जिला परिषद सदस्य दरियादेवी गुर्जर, ग्रामसेवक भींयाराम जाट, जमील अहमद, पटवारी राजूराम गुर्जर, मदनलाल प्रजापत, अमराराम गुर्जर आदि मौजूद थे।
जलही जीवन हैं प्रधान
जैतारण. क्षेत्रके कुड़ी गांव मे मुख्यमंत्री जल स्वावलंबन योजना के तहत चल रहे निर्माण कार्यों का मंगलवार को प्रधान रसाल कंवर आकोदिया ने औचक निरीक्षण किया। निरीक्षण के दौरान प्रधान रसाल कंवर, सरपंच नीलू देवी सहित अधिकारियों ने ग्रामीणों के साथ श्रमदान कर राज्य सरकार की महत्वाकांक्षी योजना मे भागीदारी निभाने को कहा उन्होंने कहा कि वर्तमान समय मे जल का संचय करना जरूरी हैं जल ही जीवन का आधार हैं। इस मौके सहायक अभियन्ता संजय हंस, पीएचईडी सहायक अभियन्ता मोहनलाल टाॅक, जलग्रहण सहायक अभियन्ता राजेश गुप्ता, ग्राम सेवक जमील अहमद सहित ग्रामीण मौजूद रहे।
hin_Deva hin_Deva awa_Deva hin_Deva hin_Deva